CELEX: 32021R1116
Language: lv
Date: 2021-06-28 00:00:00
Title: Padomes Regula (ES) 2021/1116 (2021. gada 28. jūnijs) par tādu zvejas iespēju iedalīšanu, kuras paredzētas protokolā, ar ko īsteno Partnerattiecību nolīgumu zivsaimniecības nozarē starp Gabonas Republiku un Eiropas Kopienu (2021.–2026. gadam)

8.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 242/1
               
            
         PADOMES REGULA (ES) 2021/1116
         (2021. gada 28. jūnijs)
         par tādu zvejas iespēju iedalīšanu, kuras paredzētas protokolā, ar ko īsteno Partnerattiecību nolīgumu zivsaimniecības nozarē starp Gabonas Republiku un Eiropas Kopienu (2021.–2026. gadam)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. panta 3. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     2007. gada 11. jūnijā stājās spēkā Partnerattiecību nolīgums zivsaimniecības nozarē starp Gabonas Republiku un Eiropas Kopienu (1) (“nolīgums”), kas apstiprināts saskaņā ar Padomes Regulu (EK) Nr. 450/2007 (2). Nolīguma protokols, ar ko nosaka 2013. gada 24. jūlijā parakstītā Partnerattiecību nolīgumā zivsaimniecības nozarē starp Eiropas Savienību un Gabonas Republiku (3) paredzētās zvejas iespējas un finansiālo ieguldījumu (“2013. gada protokols”), zaudēja spēku 2016. gada 23. jūlijā.
                  
               
                     (2)
                  
                  
                     Komisija Savienības vārdā ir risinājusi sarunas par jaunu protokolu, ar ko īsteno Partnerattiecību nolīgumu zivsaimniecības nozarē starp Gabonas Republiku un Eiropas Kopienu (2021.–2026. gadam) (“protokols”), kas būs spēkā piecus gadus.
                  
               
                     (3)
                  
                  
                     Šīm sarunām noslēdzoties, 2021. gada 10. februārī protokols tika parafēts.
                  
               
                     (4)
                  
                  
                     2021. gada 28. jūnijā Padome pieņēma Lēmumu (ES) 2021/1117 (4) par protokola parakstīšanu un provizorisku piemērošanu, ņemot vērā tā noslēgšanu vēlāk.
                  
               
                     (5)
                  
                  
                     Uz protokola piemērošanas laikposmu būtu jānosaka protokolā noteikto zvejas iespēju iedalījums dalībvalstīm.
                  
               
                     (6)
                  
                  
                     Ņemot vērā ekonomisko nozīmi, kas saistīta ar Savienības zvejas darbībām Gabonas zvejas zonā, un vajadzību pēc iespējas saīsināt šādu darbību pārtraukuma laikposmu, šai regulai būtu jāstājas spēkā pēc iespējas drīzāk.
                  
               
                     (7)
                  
                  
                     Lai Savienības kuģi atkal varētu īstenot zvejas darbības Gabonas zvejas zonā, protokols būtu jāpiemēro provizoriski no tā parakstīšanas dienas. Tāpēc šī regula būtu jāpiemēro no tās pašas dienas,
                  
               IR PIEŅĒMUSI ŠO REGULU.
         
            1. pants
            Zvejas iespējas, kuras noteiktas protokolā, ar ko īsteno Partnerattiecību nolīgumu zivsaimniecības nozarē starp Gabonas Republiku un Eiropas Kopienu (2021.–2026. gadam) (“protokols”), dalībvalstīm iedala šādi:
            
                        a)
                     
                     
                        tunzivju seineri:
                        
                                    Spānija:
                                 
                                 
                                    15 kuģi,
                                 
                              
                                    Francija:
                                 
                                 
                                    12 kuģi;
                                 
                              
                  
                        b)
                     
                     
                        kuģi tunzivju zvejai ar makšķerrīkiem:
                        
                                    Spānija:
                                 
                                 
                                    5 kuģi,
                                 
                              
                                    Francija:
                                 
                                 
                                    1 kuģis;
                                 
                              
                  
                        c)
                     
                     
                        traleri:
                        
                                    Spānija:
                                 
                                 
                                    4 kuģi.
                                 
                              
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no protokola parakstīšanas dienas.
         
         
            Šī regula uzliek saistības kopumā un ir tieši piemērojama visās dalībvalstīs.
            Luksemburgā, 2021. gada 28. jūnijā
            
               
                  Padomes vārdā –
               
               
                  priekšsēdētāja
               
               M. do C. ANTUNES
            
         
         
            (1)  OV L 109, 26.4.2007., 3. lpp.
         
         
            (2)  Padomes Regula (EK) Nr. 450/2007 (2007. gada 16. aprīlis), lai noslēgtu Partnerattiecību nolīgumu zivsaimniecības nozarē starp Gabonas Republiku un Eiropas Kopienu (OV L 109, 26.4.2007., 1. lpp.).
         
            (3)  OV L 250, 20.9.2013., 2. lpp.
         
         
            (4)  Padomes Lēmums (ES) 2021/1117 (2021. gada 28. jūnijs) par to, lai Eiropas Savienības vārdā parakstītu un provizoriski piemērotu protokolu, ar ko īsteno Partnerattiecību nolīgumu zivsaimniecības nozarē starp Gabonas Republiku un Eiropas Kopienu (2021.–2026. gadam) (skatīt šā Oficiālā Vēstneša 3. lpp.).